**КРИТЕРИЙ И МЕТОДИКА ЗА ОЦЕНКА НА ОФЕРТИТЕ**

**(неразделна част от поканата)**

**Критерий и методика за оценка.**

**Оценяването и класирането на офертите се извършва по критерия „Икономически най-изгодна оферта”.**

**Класирането на допуснатите до оценка оферти се извършва на база получената от всяка оферта „Комплексна оценка” (КО). Максималния брой точки, които участникът може да получи е 100 точки.**

„Комплексната оценка” се определя на база следните показатели:

|  |  |  |
| --- | --- | --- |
| **Показател – П**(наименование) | **Максимално възможен бр. точки** | **Относителна тежест в КО** |
| 1. Срок – П1 | 100 | 10 % |
| 2. Техническо предложение –П2 | 100 | 60 % |
| 3. Ценово предложение – П3 | 100 | 30 % |

Формулата по която се изчислява „Комплексната оценка” за всеки участник е:

**КО = П 1х 10 %+ П2х 60 % + П3х 30 %**

1. **Показател „СРОК ” – П 1**

Максимален брой точки по показателя – 100 точки. Относителната тежест на показателя в комплексната оценка е 10 %. Оценките на офертите по показателя се изчисляват по формулата:

**П1 = П1-1 + П1-2,** където:

|  |  |  |
| --- | --- | --- |
| **№** | **Подпоказател** | **Макс. бр. точки** |
| ***П1-1*** | ***Срок за цялостно изпълнение на обществената поръчка***  | ***50*** |
| ***П1-2*** | ***Срок за реакция при отстраняване на дефекти*** | ***50*** |
| ОБЩО: | ***100*** |

1. **ПОДПОДАКАЗЕЛ П1-1 – „Срок за цялостно изпълнение на обществената поръчка”**

Оценява се предложения от участника срок за цялостно изпълнение на обществената поръчка в календарни дни. Предложенията се представят като цяло число в дни. Ще бъдат отстранени предложения, в които срокът за изпълнение е предложен в различна мерна единица.

Максимален брой точки по подпоказателя – 50 точки. Оценките на офертите по подпоказателя се изчисляват по формулата:

**П1-1 = (Сmin / Сi) х 50 = .......... (брой точки)**

Където **Сi** е предложения срок за цялостно изпълнение на обществената поръчка съгласно Техническото предложение на съответния участник.

Където **Сmin** е минималния предложен срок съгласно Техническите предложения от всички допуснати до оценка участници.

**ПОДПОДАКАЗЕЛ П1-2 – „Срок за реакция при отстраняване на дефекти”**

Предложението по този подпоказател задължително се посочва като цяло число в часове. Оферта, в която е посочено предложение в друга мерна единица се отстранява от участие в процедурата. Максимален брой точки по подпоказателя – 50 точки. Оценките на офертите по подпоказателя се изчисляват по формулата:

**П1-2 = (Рmin / Рi) х 50 = ......... (брой точки)**

Където Рi е предложеният срок за реакция при отстраняване на дефекти в периода на поетия гаранционен срок на съответният участник

Където Р min е предложеният най-кратък срок за реакция при отстраняване на дефекти в периода на поетия гаранционен срок от всички оферти, допуснати до оценяване.

1. **Показател „ТЕХНИЧЕСКО ПРЕДЛОЖЕНИЕ” – П2**

Максимален брой точки по показателя - 100 точки. Относителна тежест на показателя в комплексната оценка 60%. Изчислява се по формулата:

**П2 = А + Б,** Където:

|  |  |  |
| --- | --- | --- |
| **№** | **Подпоказател** | **Макс. бр. точки** |
| ***А.*** | ***ТЕХНИЧЕСКО РЕШЕНИЕ*** | ***60*** |
| ***Б.*** | ***УПРАВЛЕНИЕ НА РИСКА*** | ***40*** |
| ОБЩО: | ***100*** |

Оценката за всеки един от техническите подпоказатели (А и Б) се формира, както следва:

|  |  |
| --- | --- |
| **Степен на съответствие** | **Брой точки** |
| **А. *ТЕХНИЧЕСКО РЕШЕНИЕ*** |
| ***В техническото предложение е обърнато внимание на всеки един от факторите, и е в сила всяко едно от следните обстоятелства:****- Техническото решение съдържа пълен идеен проект за изпълнение на поръчката.**- В техническото предложение към офертата се съдържат ясно и подробно посочени предложения за реализирането на всички дейности и етапи в техническото задание. Изложена е подробно последователността на тяхното изпълнение. От описанието е видно, че ще бъдат използвани подходящи методи и техники на работа, чиято употреба при реализацията е аргументирана и обоснована;* *- Всички дейности, предмет на поръчката, са обезпечени с хора и машини, като разпределението им е съобразено със срока за изпълнение на съответната дейност;**- Предлаганите методи за организация, контрол и използвани технологии за изпълнение съответстват на спесификата на конкретния проект;* | *60 точки* |
| ***В техническото предложение е обърнато внимание на всеки един от факторите, но е в сила поне едно от следните обстоятелства:****- Техническото решение съдържа частичен идеен проект за изпълнение на поръчката.**- Участникът е описал дейностите и етапите на изпълнение на поръчката, но не е изложена достатъчно ясно и подробно последователността на тяхното изпълнение, а същата е само маркирана и рамкирана общо и окрупнено;**- Участникът е посочил в техническото си предложение видовете СМР, но технологията на изпълнението им не е достатъчно ясна и разбираема и/или не е подробно описана и/или не се отнася за всички СМР, а само е маркирана;* *- Налице са несъществени непълноти и/или частично съответствие между посочената технологична последователност на процеса с предвидените за използване технически и човешки ресурси;**- Предлаганите методи за организация, контрол, и/или използвани технологии съответстват на конкретния проект, но предложената от участника методика за изпълнението на обекта, съдържа несъщестевени непълноти.*  | *30 точки* |
| ***В техническото предложение е в сила поне едно от следните обстоятелства:****- Участникът е описал дейностите и етапите на изпълнение на поръчката, но не е изложена последователност на тяхното изпълнение и/или е налице предложена технологично неправилна последователност при изпълнение на някои от дейностите;**- Участникът е посочил в**техническото си предложение видовете СМР без видно съответствие между посочената технологична последователност с предвидените за използване технически и човешки ресурси;**- Предлаганите методи за организация, контрол, и/или използвани технологии съответстват на конкретния проект, но предложената от участника методика за изпълнението не съдържа всички дейности, предмет на поръчката.* *- Налице е констатирано несъответствие между предложените организация и подход на изпълнение на поръчката и/или представения линеен график и/или диаграми на ресурсите.* | *1 точка*  |
| ***УПРАВЛЕНИЕ НА РИСКА*** |
| ***В техническото предложение е обърнато задълбочено внимание на всеки един от рисковете, релевантни към предмета на поръчката, и е в сила всяко едно от следните обстоятелства:****- Предлагат се ефикасни контролни дейности, като всеки един риск е съпроводен с предложени от Участника конкретни мерки за недопускане/предотвратяване настъпването на риска и съответно конкретни адекватни дейности по отстраняване на последиците от настъпилия риск.**- Участникът е отчел всички възможни аспекти на проявление и области и сфери на влияние на описаните рискове и е оценил и предвидил степента на въздействието им;**- Участникът е предложил мерки за предотвратяване и преодоляване на дефинираните аспекти от риска. Планирани са конкретни, относими и адекватни похвати, посредством които реално е възможно да се повлияе на възникването, респ. негативното влияние на риска, така че същият да бъде предотвратен, респ. да не окаже негативно влияние върху изпълнението на дейностите, предмет на договора****.*** | *40 точки.* |
| ***В техническата оферта е обърнато внимание на всеки един от рисковете, но е в сила поне едно от следното:****- Направено е формално описание, като не са идентифицирани всички проявления, аспекти и сфери, където може да окаже влияние съответния риск.**- Степента на влияние на риска и/или вероятностат за неговото настъпване санедостатъчно конкретно описани и оценени.**- Предлаганите мерки и дейности от участника не гарантират изцяло недопускане и/или ефективно предотвратяване и/или преодоляване на риска, респ. някои от аспектите му на проявление.* | *20точки.* |
| ***В техническата оферта е в сила поне едно от следните обстоятелства:****- Липсва описание на мерки за предотвратяване /преодоляване/ управление на един или няколко от посочените рискове, като участникът единствено декларира готовност на свой риск да приеме последиците при възникването на описаните рискове, но не предлага адекватни мерки за управлението им;**- Предложени са мерки за управление на посочените рискове, но те реално не са от естество, позволяващо предотвратяването и/или преодоляването им.* | *1точка*  |

***Тълкуване на понятията:***

***„Ясно“*** *следва да се разбира описание, което недвусмислено посочва конкретния вид дейност и/или конкретно предложение по начин, по който сьщият/ото да бъде индивидуализиран/о сред останалите предвидени видове дейности/предложения.*

***„Подробно“*** *следва да се разбира описание, което освен че съдържа видове дейности, поддейности, предложения и други параметри, не се ограничава единствено до тяхното просто изброяване, а са добавени допълнителни поясняващи текстове, свързани с обясняване на последователността, технологията и/или други факти, имащи отношение към повишаване качеството на изпълнение на поръчката.*

***„Несъществени непълноти“*** *са тези непълноти в техническото предложение, които не го правят неотговарящо на изискванията на възложителя, но са например пропуски в описанието, липса на подробна и детайлна информация, конкретика, яснота и други подобни.*

***„Адекватно“*** *е предложение, което напълно съответства на изискванията на Възложителя от техническата спецификация, приложимо е за целите на изпълнение на предмета на поръчката и е обвързано с постигането на конкретните резултати.*

***„Рискове”*** *- обстоятелства, които могат да имат за своя последица некачествено изпълнение/ забавено изпълнение, т.е обстоятелства, които би било възможно да възпрепятстват изпълнението на задълженията от изпълнителя.*

***„Мерки за управление на рискове”*** *-**са тези, които имат за своя последица предотвратяване на некачествено и забавено изпълнение.*

1. **Показател „ЦЕНОВО ПРЕДЛОЖЕНИЕ” – П3**

До оценка по този показател се допускат само оферти, които съответстват на условията за изпълнение на обществената поръчка. Максимален брой точки по показателя – 100 точки. Относителната тежест на показателя в комплексната оценка е 30 %. Оценките на офертите по показателя се изчисляват по формулата:

**П3 = (Цmin / Цi) х 100 = .......... (брой точки)**

Където **Цi** е предложената обща цена, в лева без ДДС съгласно Ценовото предложение на съответния участник.

Където **Цmin** е минималната предложена обща цена, в лева без ДДС съгласно Ценовите предложения на всички участници.

Формулата по която се изчислява „Комплексната оценка” за всеки участник е:

**КО = П 1х 10 %+ П2х 60 % + П3х 30 %**

Изготвил: ………………………………….

инж.Елена Янкулова

експерт Капитално строителство, той и ИЗБР

Изготвил: ………………………………….

инж.Павлин Василев

Ръководител отдел „Експлоатация”